
Εκδήλωση μνήμης και τιμής προς τις οικογένειες των φονευθέντων 
στην παλλαϊκή διαδήλωση διαμαρτυρίας στις 9 Μαΐου 1956 στην Αθήνα 
κατά της απόφασης εκτέλεσης δια απαγχονισμού των ηρώων του Απελευθερωτικού Αγώνα της ΕΟΚΑ Μιχαλάκη Καραολή και Ανδρέα Δημητρίου
Συναυλία Καιρών και Ηρώων Μνήμη
Ίδρυμα Μιχάλης Κακογιάννης
Το Συμβούλιο Ιστορικής Μνήμης Αγώνα ΕΟΚΑ 1955-1959 (Σ.Ι.Μ.Α.Ε.), οι Σύνδεσμοι Αγωνιστών ΕΟΚΑ 1955-1959, το Ίδρυμα Απελευθερωτικού Αγώνα ΕΟΚΑ 1955-1959, η Πρεσβεία της Κυπριακής Δημοκρατίας, η Ένωση Κυπρίων Ελλάδας (Ε.Κ.Ε.) και το Ίδρυμα Μιχάλης Κακογιάννης σας προσκαλούν την Κυριακή 23 Απριλίου 2017 και ώρα 20:00 στην αίθουσα Θεάτρου του Ιδρύματος σε εκδήλωση μνήμης και τιμής προς τις οικογένειες των φονευθέντων στην παλλαϊκή διαδήλωση διαμαρτυρίας στις 9 Μαΐου στην Αθήνα κατά της απόφασης εκτέλεσης δια απαγχονισμού των ηρώων του Απελευθερωτικού Αγώνα της ΕΟΚΑ Μιχαλάκη Καραολή και Ανδρέα Δημητρίου. 
Χαιρετισμό θα απευθύνουν ο κ. Κυριάκος Κενεβέζος Πρέσβης Κυπριακής Δημοκρατίας, ο κ. Ανδρέας Μαϊμαρίδης, Πρόεδρος Συμβουλίου Ιστορικής Μνήμης Αγώνα ΕΟΚΑ 1955-1959, ο κ. Θάσος Σοφοκλέους, Πρόεδρος Συνδέσμου Αγωνιστών ΕΟΚΑ 1955-1959 και Εκπρόσωπος της Ένωσης Κυπρίων Ελλάδας.

Κεντρική ομιλία από τον κ. Δημήτρη Ταλιαδώρο Ιστορικό, μελετητή, Λυκειάρχη και μέλος του Δ.Σ. Σ.Ι.Μ.Α.Ε.
Προβολή οπτικού αρχειακού υλικού από τη διαδήλωση και επίδοση τιμητικών πλακετών.

Θα ακολουθήσει η συναυλία Καιρών και Ηρώων Μνήμη.
Μουσική: Μιχάλης Βιολάρης, Βασίλης Τενίδης, Μάριος Τόκας και Δημήτρης Λάγιος.

Στίχοι: Γιάννης Ρίτσος, Ευαγόρας Παλληκαρίδης, Χριστόδουλος Πασιαρδής και Σπύρος Κέττηρος.

Ερμηνεύουν: Μιχάλης Βιολάρης, Κώστας Χατζηχριστοδούλου και Ανδριάνα Κόλια.

Μουσικοί: Γιώργος Σαλβάνος, πιάνο-ακορτεόν, Βασίλης Χατζηλούκας, κιθάρα,  Φωτεινή Νικολοπούλου, τσέλο, Γιώργος Πολίτης, μπάσο και Γιώργος Τοκατλίδης, μπουζούκι.

Τα τραγούδια του Μιχάλη Βιολάρη και του Βασίλη Τενίδη ενορχήστρωσε ο Τάσος Καρακατσάνης.
Αφήγημα: Άνθος Λυκαύγης.

Αφηγητής στο video Κώστας Καζάκος.
Είσοδος ελεύθερη.
Απαραίτητη η κράτηση θέσεων, θα τηρηθεί σειρά προτεραιότητας.

Κρατήσεις θέσεων στα ταμεία του Ιδρύματος και τηλεφωνικά 210 3418579, 
Δευτέρα – Παρασκευή 11:00 – 14:00
12 Απριλίου 2017

